WHA สนับสนุน World RoboCup 2022 เสริมทักษะหุ่นยนต์-ปัญญาประดิษฐ์
WHA ร่วมสนับสนุนการแข่งขัน World RoboCup 2022 มุ่งเสริมสร้างพัฒนาทักษะด้านหุ่นยนต์และปัญญาประดิษฐ์สำหรับคนรุ่นใหม่
WHA ร่วมสนับสนุนการแข่งขัน World RoboCup 2022 มุ่งเสริมสร้างพัฒนาทักษะด้านหุ่นยนต์และปัญญาประดิษฐ์สำหรับคนรุ่นใหม่
19 ก.ค. 2565

นางสาวจรีพร จารุกรสกุล ประธานคณะกรรมการบริษัท และประธานเจ้าหน้าที่บริหารกลุ่ม บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ต้อนรับ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ผศ. ดร.จักรกฤษณ์ ศุทธากรณ์ คณบดีคณะวิศวกรรมศาสตร์ มหาวิทยาลัยมหิดล และประธานจัดการแข่งขันหุ่นยนต์ระดับโลก World RoboCup 2022 และผู้บริหารของมหาวิทยาลัยมหิดล ในระหว่างการเยี่ยมชมบูธนิทรรศการของดับบลิวเอชเอ กรุ๊ป ในพิธีเปิดการแข่งขันหุ่นยนต์ระดับโลก ครั้งที่ 25 ในฐานะผู้สนับสนุนหลัก
ทั้งนี้ นับเป็นการตอกย้ำถึงความมุ่งมั่นของบริษัทฯ ในการส่งเสริมการวิจัยด้านวิทยาการหุ่นยนต์และปัญญาประดิษฐ์ รวมถึงสนับสนุนการพัฒนาทักษะให้แก่บุคลากรด้านไอทีรุ่นใหม่ เพื่อสร้างสรรค์โซลูชันนวัตกรรมช่วยเพิ่มความสามารถในการผลิตและความปลอดภัยในทุกภาคส่วน